EU ei sopinut vieläkään kehitysmaiden ilmastoavusta - Ulkomaat - Uutiset - MTV.fi
Julkaistu 30.10.2009 10:59
EU-maat eivät todennäköisesti pääse sopuun siitä, kuinka paljon maat ovat valmiita antamaan rahaa kehitysmaille ilmastotalkoissa.
EU-johtajat arvioivat tänään ilmastoneuvotteluissa Brysselissä, että kehitysmaat tarvitsevat ilmastonmuutoksen vastaiseen taisteluun 100 miljardia euroa vuodessa vuoteen 2020 mennessä. Johtajat asettivat summan joulukuussa pidettävän Kööpenhaminan YK:n ilmastokokouksen lähtökohdaksi.EU-johtajat kirjasivat neuvotteluissa tehtyyn luonnokseen, että 100 miljardia katettaisiin yhdessä kehitysmaiden omilla toimilla, kansainvälisellä päästökaupalla sekä kansainvälisellä julkisella rahoituksella. Mainos (uutinen jatkuu alla)
EU-maat eivät kuitenkaan ole päässeet yhteisymmärrykseen siitä, kuinka paljon EU-maat osallistuvat kehitysmaiden tukemiseen. EU-komissio on ehdottanut, että EU-maiden osuus olisi vuosittain 2-15 miljardia. EU-maiden odotettiin tekevän kokouksessa päätöksiä siitä, kuinka paljon kukin maa kattaa kehitysmaille annetavasta ilmastonmuutoksen vastaisesta avusta.(MTV3 - AFP)Lue myös:
Sveitsi ei anna Pandemrix-rokotetta raskaana oleville, lapsille tai vanhuksille Uusimmat uutisvideot